़ा होगा नानीजी को? अनुमान की आँखें उस दृश्य को झेल पाने में असमर्थ हो रही थीं।
तिरिया जनम के अपराध ओही दिन पहिले-पहिल हमरा आत्मा के कचोटले रहे दुलहिन ! जिनगी के नाव बीच मँझदार में छोड़ के ऊ हाथ खींच लेलन आ हम अकेले दू-दू गो बच्चन के बोझ ढोने खातिर पीछे रह गइलीं !
गाँव भर के लोगों की धारणा थी कि कालीचरण ने रामबिलास से मोटी रकम लेकर जानते - बूझते रघुबंस नाना को खत्म करवा दिया था।
यंत्रणा का चरमदबाव जब कभी उन्हें आत्मघाती की बौखलाहट सौंप जाता, तब नाना की पुष्ट भुजाएँ उन्हें पीछे ढकेल देतीं-अभी नहीं।
और नानी अपने एकमात्र बेटे छत्रछाया बनकर, जीवित रहने की बूँद-बूँद सामर्थ्य बटोरती रहीं - सब साथ छूट गइल रहे दुलहिन, लेकिन अबोध बच्वन के मुँह देख के हम फेर से जिए के आस सहेज लीं। गाँववालों के अथक प्रयास से कालीचरण पर रघुबंस नाना को जान-बुझकर मारने का आरोप सही साबित हुआ था और उसने थाने में पहली ही मार खाकर सारी बातें उगल दी थीं - रामबिलास बाबू ने दो हजार दिए थे। कहा था - काम पूरा हो जाने पर पाँच हजार और देंगे..।
कचहरी में पैसों का पूरा जोर रामबिलास बेदाग बरी हो गए थे।
अमावस के अन्हरिया रात रहे दुलहिन... । बाबूजी के दालान में सेंध पड़ल ... ! नानी ने मुँह पर जाब चढ़ाए चोरों की संख्या का अँधेरे में ही अनुमान कर लिया था - वे छह सात या उससे भी अधिक रहे होंगे - दालान में रखे हुए वजनी संदूक का ताला तोड़कर वे चोर - बत्ती से कुछ टटोल रहे थे। नानी दबे पाँव घर के बाहर निकल आई थीं। उनके चिल्लाने की आवाज सबसे पहले करमू बनिहार के कानों में पड़ी थीं।वह झटपट बाहर आ गया था - का भइल मलकिनी?
उसे दिखकर उनका बल बढ़ा था - पीछे-पीछे आने का संकेत देती हुई वे दालान की ओर झपट पड़ी थीं। आहट पाते ही चोरों ने उनके 